ธงชาติไนเจอร์ สัดส่วนธง 6:7
**ธงชาติไนเจอร์** เป็นธงสามสีรูปสี่เหลี่ยมผืนผ้า พื้นธงแบ่งเป็น 3 แถบตามแนวนอน แต่ละแถบนั้นกว้างเท่ากัน โดยแถบบนมีสีส้ม แถบกลางเป็นสีขาว และแถบล่างคือสีเขียว กลางแถบสีขาวเป็นดวงกลมสีส้ม ลักษณะของธงนี้ได้รับอิทธิพลจากธงชาติฝรั่งเศส ซึ่งเป็นชาติเจ้าอาณานิคมเดิม เช่นเดียวกับธงของหลายประเทศที่เคยเป็นเมืองขึ้นของฝรั่งเศส

ก่อนหน้าที่ประเทศไนเจอร์จะประกาศเอกราชจากดินแดนแอฟริกาตะวันตกของฝรั่งเศส ได้มีการออกแบบธงชาติไนเจอร์ขึ้นในปี พ.ศ. 2501 และได้รับการรับรองจากรัฐสภาดินแดนอาณานิคมไนเจอร์เมื่อวันที่ 23 พฤศจิกายน พ.ศ. 2502 อันเป็นเวลาก่อนการจัดตั้งสาธารณรัฐในเครือประชาคมฝรั่งเศสเพียงไม่นาน (ตรงกับวันที่ 18 ธันวาคม ปีเดียวกัน) ธงนี้ยังคงใช้เป็นธงชาติไนเจอร์เมื่อได้รับเอกราชในปี พ.ศ. 2503 และยังคงกำหนดเป็นธงชาติตามรัฐธรรมนูญสาธารณรัฐไนเจอร์ ค.ศ. 1999 ในปี พ.ศ. 2542 โดยไม่มีการเปลี่ยนแปลงลักษณะใดๆ ในรัฐบัญญัติของรัฐบาลสาธารณรัฐไนเจอร์ เลขที่ 59-1 ("Actes du Gouvernement de la République du Niger No, 59-1") ลงวันที่ 23 พฤศจิกายน พ.ศ. 2502 ซึ่งตีพิมพ์ในวารสารราชการสาธารณรัฐไนเจอร์ ฉบับที่ 1 (*Journal Officiel de la République du Niger No. 1*) วันที่ 1 มกราคม พ.ศ. 2503 ได้กำหนดลักษณะของธงชาติอย่างเป็นทางการไว้เช่นเดียวกับที่กำหนดไว้ในรัฐธรรมนูญฉบับ ค.ศ. 1993 และ ค.ศ. 1999 อย่างไรก็ตาม ไม่มีเอกสารราชการใดที่ระบุสัดส่วนธงและดวงกลมกลางธงชาติที่แน่นอนไว้เลย

ความหมาย
--------

แม้ในเอกสารราชการจะไม่มีการกำหนดความหมายของธงชาติที่แน่นอนไว้ แต่ก็ปรากฏว่ามีแหล่งข้อมูลหลายแหล่งที่มีการนิยามความหมายของธงนี้ บทนิยามของธงชาติที่กล่าวไว้โดยทั่วไประบุว่า แถบสีส้มหมายถึงภูมิภาคตอนเหนือของทะเลทรายซาฮารา บางครั้งแถบสีนี้หมายถึงแนวซาเฮล (เป็นแนวทุ่งหญ้าสะวันนาที่พาดผ่านกลางทะเลทรายซาฮารา จากชายฝั่งด้านตะวันออกถึงด้านตะวันตกของทวีปแอฟริกา) แถบสีขาวหมายถึงความบริสุทธิ์ หรือในอีกความหมายหนึ่งคือแม่น้ำไนเจอร์ แถบสีเขียวหมายถึงความหวังและแผ่นดินอันอุดมสมบูรณ์ทางภาคใต้ของประเทศ ดวงกลมสีส้มหมายถึงดวงอาทิตย์หรือเอกราชของชาติ

สัดส่วน
-------

ในเอกสารของรัฐบาลไนเจอร์แหล่งต่างๆ ได้แสดงภาพธงชาติในสัดส่วนต่างๆ กันโดยไม่ทราบความหมาย และมีการใช้ปะปนกันอยู่เสมอ ตารางเบื้องล่างนี้แสดงธงชาติไนเจอร์สัดส่วนต่างๆ ที่พบ

* สัดส่วนธง 6:7 สัดส่วนธง 6:7
* สัดส่วนธง 2:3 สัดส่วนธง 2:3
* สัดส่วนธง 3:5 สัดส่วนธง 3:5
* สัดส่วนธง 1:2 สัดส่วนธง 1:2

อ้างอิง
-------

1. ↑  ดูที่มาตรา 1 หมวด 1 ของรัฐธรรมนูญแห่งสาธารณรัฐไนเจอร์ ค.ศ. 1999: Constitution Du Niger Du 18 Juillet 1999 (Promulguée par décret N° 99-320 / PCRN du 09 Août 1999) เก็บถาวร 2008-10-02 ที่ เวย์แบ็กแมชชีน และข้อมูลจากเว็บไซต์สำนักงานประธานาธิบดีแห่งสาธารณรัฐไนเจอร์ เก็บถาวร 2007-10-30 ที่ เวย์แบ็กแมชชีน
2. ↑  โปรดดูข้อมูลในเว็บไซต์ Flags of the World ซึ่งได้อ้างถึงข้อมูลนี้ในเว็บไซต์ต่างประเทศแห่งอื่นๆ ประกอบ
3. ↑  ในเว็บไซต์ Flags of the World ได้มีการอภิปรายถึงเรื่องสัดส่วนธงดังกล่าว และในเว็บไซต์ของรัฐบาลไนเจอร์แห่งต่างๆ ได้แสดงภาพธงชาติในสัดส่วนต่างๆ อย่างหลากหลาย เช่น 

	* เว็บไซต์สำนักงานประธานาธิบดีสาธารณรัฐไนเจอร์
	* เก็บถาวร 2007-08-18 ที่ เวย์แบ็กแมชชีน เว็บไซต์รัฐสภาแห่งสาธารณรัฐไนเจอร์
	* เก็บถาวร 2008-03-23 ที่ เวย์แบ็กแมชชีน เว็บไซต์สำนักงานกระทรวงการสื่อสารแห่งไนเจอร์

* W. Smith, O. Neubecker: *Die Zeichen der Menschen und Völker: Unsere Welt in Fahnen und Flaggen*. Reich Verlag Luzern, 1975, ISBN 3-7243-0115-4
* บทความธงชาติไนเจอร์ จากเว็บไซต์ Flags of the World

แหล่งข้อมูลอื่น
---------------

* ธงชาติไนเจอร์ ที่ Flags of the World (อังกฤษ)

มาเดราธงชาติของประเทศและดินแดนในทวีปแอฟริกา

### รายชื่อธง

* กานา
* กาบอง
* กาบูเวร์ดี
* กินี
* กินี-บิสเซา
* แกมเบีย
* โกตดิวัวร์
* คอโมโรส
* เคนยา
* แคเมอรูน
* จิบูตี
* ชาด
* ซิมบับเว
* ซูดาน
* เซเชลส์
* เซนต์เฮเลนา (สหราชอาณาจักร)
* เซเนกัล
* เซาตูแมอีปริงซีป
* ซูดานใต้
* เซียร์ราลีโอน
* แซมเบีย
* โซมาเลีย
* ตูนีเซีย
* โตโก
* แทนซาเนีย
* นามิเบีย
* ไนจีเรีย
* ไนเจอร์
* บอตสวานา
* บุรุนดี
* บูร์กินาฟาโซ
* เบนิน
* มอริเชียส
* มอริเตเนีย
* มาดากัสการ์
* มาลาวี
* มาลี
* โมซัมบิก
* โมร็อกโก
* ยูกันดา
* รวันดา
* เรอูว์นียง (ฝรั่งเศส)
* ลิเบีย
* เลโซโท
* ไลบีเรีย
* สาธารณรัฐคองโก
* สาธารณรัฐประชาธิปไตยคองโก
* สาธารณรัฐแอฟริกากลาง
* อิเควทอเรียลกินี
* อียิปต์
* เอธิโอเปีย
* เอริเทรีย
* เอสวาตินี
* แองโกลา
* แอฟริกาใต้
* แอลจีเรีย